Leerlinge laat Shakespeare binne 30 min. praat | Netwerk24
Bejaarde erg beseer toe sy met ysterpot geslaan is
Die seun van ’n boer in Hazyview, Mpumalanga, is Vrydagaand net ná middernag in sy huis deur drie mans oorval.
Liverpool het Saterdag sy greep op die voorste plek van die Premierliga verstewig met ’n naelbytsege met 4-3 oor Crystal Palace.
Vrae oor spankeuse ná Proteas se nederlaag
Het die Proteas die regte spankeuse gemaak vir hul eendagwedstryd Saterdag in Port Elizabeth teen Pakistan?
Die Britse Agentskap teen verbode middels (Ukad) het ’n versoek gerig vir “groot veranderinge” aan sy wêreldeweknie, Wada, veral wat die hantering van die Russiese krisis betref.
KYK: Jong aktrise se debuut in donker mini-reeks
Die jong aktrise Jane de Wet maak haar debuut voor die kamera in die skoene van ’n vermoorde leerling aan ’n spogskool in Moonyeenn Lee se eerste Suid-Afrikaanse televisiereeks in tien jaar.
Leerlinge laat Shakespeare binne 30 min. praat
Deur Mariana Malan 27 Augustus 2018 16:00
Die tweede deel van die Shakespeare-skolefees (SSFSA – Shakespeare Schools Festival South Africa) is nou aan die gang. Die eerste deel is in April en Mei vanjaar in Kaapstad (Kunstekaap en Baxter-teater) afgehandel.
Grahamstad was die afgelope naweek aan die beurt en die fees eindig in Oktober in Bloemfontein.
Dis die agtste jaar wat die fees gehou word – Educape se vlagskipprojek wat in 2010 onder leiding van kreatiewe direkteur Kseniya Filinova-Bruton begin het. Dis ’n opvoedkundige projek wat taalkennis deur uitvoerende kuns bevorder.
Leerlinge van die Lalela-projek in Houtbaai het hul weergawe van A Midsummer Night’s Dream opgevoer.Foto: Mike Leresche
Die skolefees het met sowat 20 leerlinge begin en sowat 2 000 is vanjaar betrokke. Leerlinge van die Wes-Kaap, Gauteng, die Oos-Kaap en KwaZulu-Natal neem deel. Vroeër vanjaar was Filinova-Bruton ook by die eerste fees van hierdie aard in Rusland betrokke.
Wat die opvoerings uniek maak is dat dit van begin tot einde slegs 30 minute lank mag wees. Hulle het kreatiewe vryheid om die dramas wat hulle kies te verwerk, te verplaas en aan te pas, maar met behoud van die geskrewe teks.
Van die interessante aanbiedinge sluit in die drama Romeo and Juliet van die De La Bat-skool vir dowes wat met gebaretaal uitgespeel is en die Pionierskool vir leerlinge met siggestremdheid van Worcester wat Macbeth opgevoer het. Skole met leerlinge met spesiale behoeftes wat in Gauteng deelneem, is onder meer die Adelaide Tambo-skool in Soweto en die Elandspark-skool in Johannesburg.
Die volgende feeste is in die George-kunsteater van 31 Augustus tot 2 September, Joburg-teater van 4 tot 8 September, Durban Playhouse van 4 tot 9 September en die Wynand Mouton-teater in Bloemfontein op 26 Oktober.
Vir meer inligting besoek http://www.ssfsa.co.za.